Diari Oficial de la Generalitat Valenciana


Sumari del DOGV 5747, del 22-04-2008 (2008/4827)

RESOLUCIÓ de 20 de febrer de 2008, de la Direcció General per al Canvi Climàtic, per la qual s'atorga a l'empresa Élite Cements, SL, l'autorització ambiental integrada per a les instal·lacions de mòlta de clínquer al grau de Castelló.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5747

Data del DOGV
:   22-04-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/4827


Data del document
:   20-02-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Castelló de la Plana
    * empresa privada
    * ciment
    * edifici industrial

RESOLUCIÓ de 20 de febrer de 2008, de la Direcció General per al Canvi Climàtic, per la qual s'atorga a l'empresa Élite Cements, SL, l'autorització ambiental integrada per a les instal·lacions de mòlta de clínquer al grau de Castelló. [2008/4827]  
Vistos els documents que es troben en l'expedient 163/07 IPPC, instruït a instàncies de l'empresa Élite Cements, SL, a fi d'obtenir l'autorització ambiental integrada per a les instal·lacions de mòlta de clínquer, s'emet aquesta resolució de conformitat amb els següents,   
Antecedents de fet  
Primer. Amb data 9 de maig de 2007, Ibán Molina Saera, en representació de l'empresa Élite Cements, SL, amb CIF B-12717674, presenta a la conselleria de Territori i Habitatge sol·licitud d'autorització ambiental integrada per a una planta de mòlta de clínquer ubicada a la dàrsena sud del Port de Castelló, al terme municipal del Grau de Castelló, i que es detalla en l'annex I.  
A la sol·licitud s'adjunta l'informe de compatibilitat urbanística emés per l'Ajuntament de Castelló amb data 10 d'octubre de 2006.  
Segon. Una vegada admesa a tràmit la sol·licitud, la conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la suficiència de la documentació que acompanya la sol·licitud.  
Tercer. Consten en l'expedient els informes de l'Àrea d'Avaluació Ambiental i del Servei de Protecció de l'Ambient Atmosfèric.  
Quart. Amb data 21 d'agost de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, amb la publicació d'un anunci en el Diari Oficial de la Comunitat Valenciana (DOCV núm. 5581).  
Durant aquest període es presenten dues al·legacions al projecte, a aquesta conselleria i a l'Ajuntament de Castelló. En l'expedient consta el certificat de la informació pública.  
Quant al contingut de les al·legacions presentades es considera que en relació amb les condicions de funcionament de l'activitat que puguen tenir conseqüències en el medi ambient, les mesures correctores indicades en la documentació aportada i les que es fixen en aquesta resolució són suficients per a garantir-ne una correcta protecció.  
Cinqué. Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Sisé. Amb data 10 de desembre de 2007 es requereix documentació aclaridora a l'empresa, i es presenta amb data 14 de desembre de 2007.  
Seté. Amb data 30 de gener de 2008 l'Àrea d'Avaluació Ambiental emet un informe d'impacte ambiental d'acord amb el que estableix l'article 34 de la Llei 2/2006, de 5 de maig, de prevenció de la contaminació i qualitat ambiental, en el qual estima acceptable, només a l'efecte ambiental, el Projecte per a la instal·lació de planta de mòlta de clínquer, promogut per Élite Cements, SL, en els termes que estableix el projecte, l'estudi d'impacte ambiental i la resta de documentació que consta en l'expedient.  
Huité. Amb data 25 de gener de 2008 es realitza el tràmit d'audiència a l'interessat.  
Nové. Amb data 29 de gener de 2008, la Comissió d'Anàlisi Ambiental Integrada celebra una sessió ordinària i aprova la proposta de resolució de l'exp. 163/07 IPPC de sol·licitud d'autorització ambiental integrada, promogut per Élite Cements, SL.   
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desenvolupa en l'àmbit de la Comunitat Valenciana la Llei 16/2002 de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 3.1 de l'annex I de la Llei 16/2002.  
Segon. La tramitació de l'expedient s'ha realitzat segons el que preveuen els articles 27 i següents de la Llei 2/2006, de 5 de maig de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002, i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist tot el que antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les competències que tinc atribuïdes, resolc:  
Primer  
Concedir a Élite Cements, SL l'autorització ambiental integrada per a les instal·lacions de mòlta de clínquer, que s'ha de desenvolupar en l'establiment situat a la dàrsena sud del Port de Castelló, al terme municipal del Grau de Castelló, referent al Projecte bàsic per a l'autorització ambiental integrada de planta de mòlta de clínquer. Dàrsena sud (Port de Castelló, visat en data 7 de desembre de 2006 pel Sr. Rafael Rodríguez Moisés, i queda inscrita en el Registre General d'Instal·lacions IPPC de la Comunitat Valenciana amb el número 125-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
S'inclouen en aquesta autorització els següents focus d'emissió, la nomenclatura dels quals serà d'ara endavant la utilitzada per al millor control i comunicació de les emissions:  
Núm. focus Descripció  
F-1 (02.56) Filtre de mànegues del turboseparador  
F-2 (02.60) Filtre de mànegues del molí  
F-3 Unitat d'assecatge  
01.02 Filtre de mànegues clínquer/addició  
01.10 Filtre de mànegues clínquer/addició  
1.11 Filtre de mànegues clínquer/addició  
01.12 Filtre de mànegues clínquer/addició  
01.13 Filtre de mànegues clínquer/addició  
01.22 Filtre de mànegues addició  
01.25 Filtre de mànegues addició  
7 x 01.26 Filtre de mànegues addició  
01.38 Filtre de mànegues clínquer/addició  
01.39 Filtre de mànegues clínquer/addició  
01.40 Filtre de mànegues clínquer/addició  
01.41 Filtre de mànegues clínquer/addició  
01.48 Filtre de mànegues algeps/addició  
01.49 Filtre de mànegues algeps/addició  
01.50 Filtre de mànegues algeps/addició  
02.43 Filtre de mànegues algeps  
02.44 Filtre de mànegues addició  
02.45 Filtre de mànegues addició  
02.46 Filtre de mànegues clínquer  
02.47 Filtre de mànegues clínquer/addició  
02.66 Filtre de mànegues ciment  
  
\* \* \* \* \* \* \* \* \* \* \* \*  
  
02.68 Filtre de mànegues ciment  
02.73 Filtre de mànegues ciment  
03.11 Filtre de mànegues ciment  
03.14 Filtre de mànegues ciment  
03.15 Filtre de mànegues ciment  
03.20 Filtre de mànegues ciment  
03.23 Filtre de mànegues ciment  
03.24 Filtre de mànegues ciment  
03.29 Filtre de mànegues ciment  
03.32 Filtre de mànegues ciment  
03.33 Filtre de mànegues ciment  
03.38 Filtre de mànegues ciment  
03.41 Filtre de mànegues ciment  
03.42 Filtre de mànegues ciment  
03.45 Filtre de mànegues ciment  
03.46 Filtre de mànegues ciment  
03.47 Filtre de mànegues ciment  
03.48 Filtre de mànegues ciment  
03.57 Filtre de mànegues ciment  
04.23 Filtre de mànegues ciment  
Cada un dels focus estarà convenientment identificat in situ d'acord amb aquesta nomenclatura.  
Els valors límit d'emissió per a focus canalitzats i la periodicitat de controls per ECMCA seran els següents:  
1.2. Control de l'emissió de contaminants per focus canalitzats  
1.2.1. Emissions difuses  
A fi d'evitar les emissions difuses provinents de les operacions d'emmagatzematge, manipulació i transport de matèries primeres pulverulentes, es duran a terme les mesures següents:  
- Tancament total o parcial de les instal·lacions d'emmagatzematge de materials pulverulents.  
- Tancament d'instal·lacions de transport i processament de materials.  
- Aspiració i desempolsada d'instal·lacions d'emmagatzematge, transport, punts de transferència i de càrrega i descàrrega de materials pulverulents.  
- Condicionament, pavimentació i neteja d'instal·lacions, de les vies de circulació i de les àrees d'estacionament de vehicles.  
1.2.2. Emissions canalitzades  
A les xemeneies dels focus d'emissió principals, molí i turboseparador s'hauran d'instal·lar analitzadors en continu de partícules.  
1.2.3. Condicions de presa de mostres i expressió de resultats  
a) Punts de presa de mostra: Els focus canalitzats hauran de tenir la situació, disposició, dimensió i accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que en una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la d'aquest focus menys dos metres que produïsquen un apantallament que dificulte la dispersió, justificant tècnicament la influència de l'efecte down-wash (turbulència o rebuf).  
b) Preferiblement la temperatura dels gasos en el punt de mostratge serà menor de 200ºC.  
c) Les mesures s'han de realitzar en condicions normals d'operació de les instal·lacions, les quals registraran els paràmetres que les determinen, i han de cobrir totes les diferents tipologies o grups de productes que es fabriquen en cada instal·lació.  
d) Les concentracions mesurades sempre estaran referides a condicions normals de pressió i temperatura (101,3 kPa, 273,16 K), i per als gasos de combustió en base seca i un contingut d'oxigen del 10%.  
2. Soroll  
S'han d'adoptar les mesures necessàries per a complir el que estableixen la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, els límits sonors establits en la Llei 7/2002 per a zones d'ús industrial són:  
DIÜRN NOCTURN  
70 dB(A) 60 dB(A)  
A la posada en marxa de la instal·lació i almenys cada cinc anys s'haurà de realitzar una auditoria acústica a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Per a això es realitzaran mesures del nivell de soroll en un nombre de punts representatius del perímetre, tant amb l'activitat en funcionament com parada (nivell de fons). L'esmentada auditoria haurà de ser realitzada per una entitat col·laboradora en matèria de contaminació acústica d'acord amb el que estableix el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental, i se'n crea i regula el registre.   
El titular haurà de disposar del llibre de control, el qual estarà constituït pels certificats dels resultats obtinguts de les auditories acústiques i pels informes complets d'aquestes.  
3. Abocaments  
3.1. Aigües residuals industrials  
La documentació justifica l'absència d'abocament d'aigües residuals a domini públic hidràulic (abocament zero).   
3.2. Aigües sanitàries  
Les aigües residuals sanitàries s'acumulen en depòsit d'aigües residuals industrials i posteriorment són retirades per gestor autoritzat, i està prevista la connexió a la xarxa de sanejament municipal.  
Haurà d'aportar còpia del contracte amb el gestor autoritzat que retire aquestes aigües en el moment en què l'empresa entre en funcionament  
3.3. Aigües pluvials  
Les aigües pluvials s'evacuaran superficialment als vials limítrofs del Port de Castelló.  
  
Quan es dispose, hauran de presentar a la Direcció General per al Canvi Climàtic el certificat emés per l'ajuntament corresponent de connexió dels abocaments d'aigües residuals sanitàries i pluvials a la xarxa de clavegueram municipal i indicar amb quina data es va realitzar la connexió.  
Es recorda que d'acord amb l'article 100 del Text refós de la Llei d'aigües (Reial decret legislatiu 1/2001, de 20 de juliol), "queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització prèvia administrativa".  
4. Protecció del sòl i de les aigües subterrànies  
Es prohibeix l'abocament a llit, sòl o subsòl que puga deteriorar la qualitat de les aigües sense disposar de l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Als dos anys d'haver iniciat i exercit l'activitat haurà de remetre a la Direcció General per al Canvi Climàtic l'informe preliminar de situació del sòl d'acord amb el que estableix el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats, amb les dades corresponents a la data de la presentació.  
5. Residus  
5.1. Producció de residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
S'autoritza la producció dels residus perillosos següents, sempre que la seua capacitat de generació anual siga de l'ordre de magnitud que a continuació es detalla i la capacitat de producció del centre productiu detallat en l'annex I siga de l'ordre de 500.000 t/any de clínquer.  
  
\* \* \* \* \* \* \* \* \* \* \* \* \* \* \* \*  
  
  
A la posada en marxa de la instal·lació haurà de presentar a la Direcció General per al Canvi Climàtic original o còpia compulsada dels documents d'acceptació de tots els residus, perillosos i no perillosos generats emesos per gestors autoritzats. Els documents han d'incloure la codificació dels residus, han d'estar segellats pel gestor i vigents. Així mateix, haurà de presentar la documentació acreditativa de l'adhesió dels proveïdors d'oli industrial a un sistema de depòsit, devolució i retorn (SDDR).  
Quan presente la documentació indicada en el paràgraf anterior, l'esmentat centre productiu quedarà inscrit en el Registre de Petits Productors de Residus Tòxics i Perillosos de la Comunitat Valenciana, conforme estableix l'article 22 del Reial decret 833/1988, de 20 de juliol, pel qual s'aprova el Reglament per a l'execució de la Llei 20/1986, bàsica de residus tòxics i perillosos, i l'Ordre de 12 de març de 1998 de la conselleria de Medi Ambient per la qual es crea i regula l'esmentat Registre.  
Així mateix, es projecta generar els següents residus no perillosos:  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals generades d'aquests que puga alterar el que estableixen aquestes condicions, haurà de ser comunicada.  
En el cas que la producció de residus perillosos supere les 10 tones anuals, haurà de sol·licitar la inscripció en el Registre de Productors de Residus de la Comunitat Valenciana.  
Els residus s'han d'entregar a gestor autoritzat per a aquesta activitat tal com consta en el projecte.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració, els quals han de ser entregats a gestor autoritzat transcorregut aquest període. Aquest emmagatzematge temporal de residus perillosos es realitzarà segregat per tipus de residu, haurà d'estar convenientment senyalitzat i s'ha de realitzar en un lloc amb teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzematge haurà d'estar inclosa en el sistema general de protecció contra incendis de la indústria.  
Per a l'emmagatzematge de residus líquids o que pel seu alt contingut líquid puguen generar abocaments, s'ha de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose augment de la seua perillositat o en dificulte la gestió.  
Per a la recollida de possibles fugues o vessaments accidentals de líquids, tant de residus com de matèries primeres, hauran de disposar de material absorbent no inflamable en quantitat suficient per a aquesta finalitat. L'absorbent, una vegada contaminat, es gestionarà com a residu perillós o no perillós, segons corresponga.  
L'envasament i l'etiquetatge dels residus es farà d'acord amb el que s'exposa en els articles 13 i 14 del Reial decret 833/1988, Reglament de residus tòxics i perillosos. Així mateix, disposarà d'un registre on conste la quantitat, naturalesa, identificació, origen i data de generació i entrega a gestor autoritzat, i també el número de document de control i seguiment utilitzat, si és el cas, i el gestor a qui s'entrega el residu.  
Cada quatre anys s'haurà d'elaborar un pla de prevenció i reducció de residus que es presentarà en la Direcció General per al Canvi Climàtic cada quatre anys.  
Així mateix emplenarà la declaració anual de productor de residus perillosos i no perillosos, la qual serà remesa a la Direcció General per al Canvi Climàtic abans de l'1 de març de cada any, d'acord al model establit en l'annex III del Reial decret 833/88.  
Les autoritzacions i la resta de requisits establits en la legislació vigent en matèria d'envasos i residus d'envasos, i de manera especial el que estableix el RD 782/1998, no queden derogades per la Llei 16/2002, per la qual cosa la concessió de l'autorització ambiental integrada no eximeix del seu compliment.  
6. Mesures que s'han d'adoptar en situacions diferents de les normals que poden afectar el medi ambient  
Es duran a terme totes les mesures necessàries perquè quede garantida la protecció del medi ambient i salut de les persones davant de qualsevol situació fora de la normalitat quant al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits impostos, haurà de comunicar immediatament aquesta situació a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil utilitzarà tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual juntament amb les dades d'identificació, hauran de figurar els fets següents:  
- Causes de l'incident.  
- Hora en què es va produir i duració d'aquest.  
- Característiques de l'emissió o abocament.  
- Mesures correctores adoptades.  
- Hora i forma en què es va comunicar el succés.  
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta, l'activitat haurà de disposar d'una garantia financera que els permeta fer front a la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14962:1996.  
Així mateix, quan es determine el cessament d'alguna de les unitats seran desmantellades les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
7. Declaració d'impacte ambiental  
Abans de la posada en marxa de l'ampliació hauran de complir les condicions establides en la declaració d'impacte ambiental emesa per la Direcció General de Gestió del Medi Natural de data 30 de gener de 2008.  
8. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi, el Decret 173/2000, de 5 de desembre, del Govern Valencià, pel qual s'estableixen les condicions que han de reunir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, de les conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
Haurà de complir el que disposa la Llei 11/1997, d'envasos i residus d'envasos i el Reial decret 782/1998, de 30 d'abril, pel qual es desenvolupa el Reglament per al desplegament de l'esmentada llei.  
La indústria i les seues instal·lacions s'ajustaran a les condicions indicades en el projecte tècnic i en els seus annexos en els aspectes no fixats en aquesta resolució.  
S'han de complir totes les disposicions aplicables per a garantir la protecció de la salut de les persones.  
S'ha de comprovar en el control inicial que s'han realitzat les mesures previstes en el projecte.  
9. Obligació de subministrament d'informació  
Abans de l'1 de març de cada any haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.  
Segon  
L'autorització ambiental integrada es renovarà, en els aspectes ambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici arreplegats en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
Amb caràcter previ a la posada en marxa de la instal·lació, el titular haurà d'obtenir l'autorització d'inici de l'activitat per part d'aquesta conselleria, sense perjudici de la necessitat obtenció de les llicències d'obres que resulten necessàries de conformitat amb la normativa municipal.  
En tot cas, el titular disposa d'un termini màxim de tres anys per a presentar en la Direcció General per al Canvi Climàtic la sol·licitud d'autorització d'inici, que haurà d'anar acompanyada de la documentació següent:  
- Certificat visat del tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
- Certificats tècnics exigits per les normatives sectorials aplicables segons el tipus d'activitat.  
- Informe i certificat emés per una entitat col·laboradora acreditada per al control integrat de la contaminació segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental, i se'n crea i regula el registre, en el qual s'acredite el compliment del contingut de l'autorització ambiental integrada.  
Quart  
L'Administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Cinqué  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació previstes per la legislació sectorial aplicable i per l'autorització ambiental integrada.  
2. Comunicar a la conselleria de Medi Ambient, Aigua, Urbanisme i Habitatge qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries als que realitzen les actuacions de vigilància, inspecció i control.  
Sisé  
En tot allò no especificat en aquesta resolució caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, i també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no esgota la via administrativa, es podrà presentar recurs d'alçada davant de la Secretaria Autonòmica de la conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 20 de febrer de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
Élite Cements, SL pretén construir una instal·lació de mòlta de clínquer a la dàrsena sud del Port de Castelló.  
La instal·lació produirà qualsevol tipus de producte previst en la norma espanyola EN 197-1, tant sense addicions com amb addicions de calcàries, etc.  
La producció mitjana horària de la planta serà de l'ordre de 100 t/h, amb un total anual de 500.000 t/any.   
L'activitat consisteix en la mòlta de les matèries primeres components del ciment, principalment clínquer i algeps, adquirides a tercers i consta de les seccions següents:  
- Emmagatzematge i transport de clínquer i additius: es realitza en naus tancades i en sitges, i es transporta amb cintes i elevadors de catúfols.  
- Mòlta de clínquer: les matèries primeres són emmagatzemades en les tremuges d'alimentació al molí, que disposen de bàscules de pesada i dosificadors. La mòlta es realitza per l'acció d'un total de 280 t de boles d'acer.  
El producte que ix del molí i es classifica en el separador dinàmic segons la seua granulometria.  
- Sitges de producte acabat: disposarà de quatre sitges de producte acabat.  
- Ensacatge i paletització.  
Per a la fabricació de ciment tipus CEM II/BL32,5 N es disposarà d'una unitat d'assecatge de matèries primeres. La generació dels gasos calents al molí es realitzarà en una llar auxiliar amb cambra prèvia de combustió per a la posterior introducció al molí. Posteriorment la depuració i control es realitzarà conjuntament amb el del circuit de mòlta.  
Per a evitar les emissions difuses tots els edificis han d'estar tancats i amb filtres per a captació de pols en tots els punts de la instal·lació que tinguen possibilitat de generació de pols, i també tots els sistemes de transport aniran completament tancats i amb sistemes d'aspiració de pols.  
En els punts de transferència s'instal·laran filtres de mànegues.  
A les xemeneies dels focus d'emissió principals, molí i turboseparador s'instal·laran analitzadors en continu de partícules.  
L'abastiment d'aigua potable s'obté de la xarxa d'abastiment municipal.  
No es produeixen abocaments d'aigües residuals industrials i les aigües sanitàries s'arrepleguen en un depòsit estanc i són retirades per gestor autoritzat fins que es dispose d'un ramal de la xarxa de sanejament municipal.  
L'empresa produirà menys de 10 t de residus perillosos a l'any.